8. ΒΑΣΙΛΙΚΟΝ ΔΙΑΤΑΓΜΑ της 23 Ιαν./7 Μαρτ. 1952 (ΦΕΚ Α΄ 56) Περί της ειδικής δοκιμασίας διδακτόρων και πτυχιούχων της Ιατρικής αλλοδαπών ανεγνωρισμένων ομοταγών Πανεπιστημίων και του ενδεικτικού αυτών και παρά της Ιατρικής Σχολής Πανεπιστημίου Θεσσαλονίκης. Έχοντες υπ’ όψιν την παρ. 2 του άρθρου μόνου του Ν.Δ. 1021/1942 «περί ιδρύσεως Ιατρικής Σχολής εν τω Πανεπιστημίω Θεσσαλονίκης» διατηρηθέντος εν ισχύϊ δυνάμει της υπ’ αριθ. 295/1945 πράξεως του Υπουργικού Συμβουλίου και τα άρθρ. 220 και 221 του Νόμ. 5343/1932 ισχύοντα και δια το Πανεπιστήμιον Θεσσαλονίκης δυνάμει του από 27-7/14.8.35 (ΦΕΚ 355) Π.Δ/τος, προτάσει του Ημετέρου επί της Εθνικής Παιδείας και Θρησκευμάτων Υπουργού στηριζομένη εις γνώμην της Ιατρικής Σχολής του Πανεπιστημίου Θεσσαλονίκης και εις σύμφωνον γνωμοδότησιν του Συμβουλίου Επικρατείας διατυπωθείσαν εν τη υπ’ αριθ. 809/1951 πράξει αυτού, απεφασίσαμεν και διατάσσομεν: Άρθρ.1.-Διδάκτορες και πτυχιούχοι της Ιατρικής αλλοδαπών ανεγνωρισμένων ομοταγών Πανεπιστημίων κτώνται το δικαίωμα της  Σελ. 510(α) 321-076 εξασκήσεως του επαγγέλματος αυτών εν Ελλάδι και του διορισμού εν δημοσία θέσει αν υποστώσι δοκιμασίαν εις τα μαθήματα 1) της Περιγραφικής Ανατομικής, 2) της Φαρμακολογίας, 3) της Χειρουργικής Προπαιδευτικής Κλινικής, Χειρουργικής Παθολογίας και Εγχειρητικής, 4) της Μικροβιολογίας, 5) της Υγιεινής, 6)της Μαιευτικής και Γυναικολογικής Κλινικής, 7) της Τοξικολογίας, 8) της Ιατροδικαστικής, 9) της Παθολογικής Κλινικής και 10) της Χειρουργικής Κλινικής. «11) της Κλινικής των Αφροδισίων και Δερματικών Νοσημάτων, 12) της Ψυχιατρικής και Νευρολογικής Κλινικής». Τα εντός « » προσετέθησαν δια της υπ’ αριθ. 11106 της 3/13 Φεβρ. 1964 (ΦΕΚ Β΄ 55) αποφ. Υπ. Παιδείας. Άρθρ.2.-Η δοκιμασία είναι πρακτική και προφορική και διεξάγεται εν ελληνική γλώσση ενώπιον επιτροπείας αποτελουμένης εκ των τακτικών καθηγητών των εξεταζομένων μαθημάτων υπό τον κοσμήτορα. Άρθρ.3.-Ο βουλόμενος να υποστή την δοκιμασίαν υποχρεούται να καταβάλη τα τριπλάσια των δια τους υποψηφίους εις πτυχιακάς εξετάσεις εκάστοτε καθοριζομένων εξετάστρων. Άρθρ.4.-1.Εν εκάστω μαθήματι θεωρείται επιτυχών ο λαβών τουλάχιστον τον βαθμόν «καλώς» 5 άλλως θεωρείται αποτυχών. 2.Ο εν τινι μαθήματι αποτυχών επανεξετάζεται εις το μάθημα τούτο μετά τρίμηνον εφαρμοζομένων κατά τα λοιπά των περί πτυχιακών εξετάσεων της Ιατρικής ισχυουσών διατάξεων. Άρθρ.5.-Εις τον υποστάντα ευδοκίμως την δοκιμασίαν χορηγείται το ακόλουθον ενδεικτικόν υπογραφόμενον υπό του Κοσμήτορος και του Γραμματέως της Ιατρικής Σχολής. ΠΑΝΕΠΙΣΤΗΜΙΟΝ ΘΕΣΣΑΛΟΝΙΚΗΣ Ο ........................................... (πτυχιούχος ή διδάκτωρ) της Ιατρικής Σχολής του Πανεπιστημίου ................... υπέστη ευδοκίμως την υπό των Παν/κών Νόμων οριζομένην δοκιμασίαν προς εξάσκησιν του Ιατρικού επαγγέλματος εν Ελλάδι και του διορισμού εν δημοσία θέσει. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 31.Ε.η (α-β).8 Σχολή Επιστημών Υγείας- Τμήματα Ιατρικής, Φαρμακευτικής 